ਹਸਨ ਮਿਨਹਾਜ
ਹਸਨ ਮਿਨਹਾਜ (ਜਨਮ 23 ਸਤੰਬਰ, 1985) ਇੱਕ ਅਮਰੀਕੀ ਕਾਮੇਡੀਅਨ, ਸਿਆਸੀ ਟਿੱਪਣੀਕਾਰ, ਲੇਖਕ, ਨਿਰਮਾਤਾ, ਅਦਾਕਾਰ, ਅਤੇ ਟੈਲੀਵਿਜ਼ਨ ਹੋਸਟ ਹੈ। ਉਹ ਆਪਣੇ ਨੇਟਫਲਿਕਸ ਸ਼ੋਅਪੈਟਰਿਓਟ ਐਕਟ ਵਿਦ ਹਸਨ ਮਿਨਹਾਜ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ, ਉਸਨੇ ਦੋ ਪੀਬੋਡੀ ਅਵਾਰਡ ਅਤੇ ਦੋ ਵੈਬੀ ਐਵਾਰਡ ਜਿੱਤੇ ਹਨ। 
ਸਟੈਂਡ-ਅਪ ਕਾਮਿਕ ਵਜੋਂ ਕੰਮ ਕਰਨ ਅਤੇ ਟੈਲੀਵਿਜ਼ਨ ਦੀਆਂ ਛੋਟੀਆਂ-ਛੋਟੀਆਂ ਭੂਮਿਕਾਵਾਂ ਵਿੱਚ ਦਿਖਾਈ ਦੇਣ ਤੋਂ ਬਾਅਦ, ਉਹ ਦੀ ਡੇਲੀ ਸ਼ੋਅ '''ਤੇ ਸੀਨੀਅਰ ਪੱਤਰਕਾਰ ਦੇ ਤੌਰ 'ਤੇ 2014 ਤੋਂ 2018 ਤੱਕ ਆਪਣੇ ਕੰਮ ਲਈ ਮਸ਼ਹੂਰ ਹੋਇਆ। ਮਿਨਹਾਜ, 2017 ਵਾਈਟ ਹਾਊਸ ਦੇ ਪੱਤਰਕਾਰਾਂ ਦੇ ਖਾਣੇ 'ਤੇ ਫੀਚਰਡ ਸਪੀਕਰ ਸੀ। ਉਸ ਦੀ ਪਹਿਲੀ ਸਟੈਂਡ-ਅਪ ਕਾਮੇਡੀ ਫ਼ਿਲਮ, ਹੋਮਕਮਿੰਗ ਕਿੰਗ, ਨੇ 23 ਮਈ, 2017 ਨੂੰ ਪਹਿਲੀ ਵਾਰ ਨੈਟਫਲਿਕਸ 'ਤੇ ਲਾਂਚ ਕੀਤੀ ਗਈ। ਇਸ ਫ਼ਿਲਮ ਨੂੰ ਆਲੋਚਕਾਂ ਤੋਂ ਸਕਾਰਾਤਮਕ ਸਮੀਖਿਆ ਮਿਲੀ, ਅਤੇ 2018 ਵਿੱਚ ਉਸਨੇ ਆਪਣਾ ਪਹਿਲਾ ਪੀਬੋਡੀ ਅਵਾਰਡ ਪ੍ਰਾਪਤ ਕੀਤਾ। ਅਗਸਤ 2018 ਵਿੱਚ ਮਿਨਹਾਜ ਨੇ ਹਫਤਾਵਾਰੀ ਕਾਮੇਡੀ ਸ਼ੋਅਡੇਲੀ ਸ਼ੋਅ ਛੱਡ ਦਿੱਤਾ ਅਤੇ 28 ਅਕਤੂਬਰ, 2018 ਨੂੰ ਨੈੱਟਫਲਿਕਸ 'ਤੇਪੈਟਰਿਓਟ ਐਕਟ ਵਿਦ ਹਸਨ ਮਿਨਹਾਜ ਦੀ ਸ਼ੁਰੂਆਤ ਕੀਤੀ। ਅਪ੍ਰੈਲ 2019 ਵਿੱਚ, ਉਸ ਨੇ ਪੈਟਰਿਓਟ ਐਕਟ ਦੇ ਲਈ ਆਪਣਾ ਦੂਜਾ ਪੀਬੋਡੀ ਪੁਰਸਕਾਰ ਜਿੱਤਿਆ ਹੈ, ਅਤੇ ਉਸਨੂੰ ਟਾਈਮਜ਼ ਦੀ ਸੰਸਾਰ ਦੇ 100 ਪ੍ਰਭਾਵਸ਼ਾਲੀ ਲੋਕਾਂ'' ਵਿੱਚ ਸੂਚੀਬੱਧ ਕੀਤਾ ਗਿਆ ਸੀ।

ਮੁੱਢਲਾ ਜ਼ਿੰਦਗੀ ਅਤੇ ਪਰਿਵਾਰ 
ਹਸਨ ਇੱਕ ਮੁਸਲਮਾਨ ਪਰਿਵਾਰ ਤੋਂ ਹੈ ਜਿਸਦਾ ਪਿਛੋਕੜ ਅਲੀਗੜ੍ਹ, ਉੱਤਰ ਪ੍ਰਦੇਸ਼ ਦਾ ਹੈ। ਉਸ ਦੇ ਮਾਪੇ, ਨਜ਼ਮੇ ਅਤੇ ਸੀਮਾ, ਡੇਵਿਸ, ਕੈਲੀਫੋਰਨੀਆ ਚਲੇ ਗਏ, ਜਿੱਥੇ ਹਸਨ ਦਾ ਜਨਮ ਅਤੇ ਪਾਲਣ ਪੋਸ਼ਣ ਹੋਇਆ ਸੀ। ਉਸਦੇ ਜਨਮ ਤੋਂ ਬਾਅਦ, ਉਹ ਅਤੇ ਉਸਦਾ ਕੈਮਿਸਟ ਪਿਤਾ ਸੰਯੁਕਤ ਰਾਜ ਵਿੱਚ ਰਹੇ ਅਤੇ ਉਸਦੀ ਮਾਂ ਮੈਡੀਕਲ ਸਕੂਲ ਪੂਰਾ ਕਰਨ ਲਈ ਅੱਠ ਸਾਲਾਂ ਲਈ ਭਾਰਤ ਚਲੀ ਗਈ। ਹਸਨ ਨੂੰ 8 ਸਾਲ ਦੀ ਉਮਰ ਤੱਕ ਨਹੀਂ ਪਤਾ ਸੀ ਕਿ ਉਸਦੀ ਇੱਕ ਭੈਣ ਹੈ ਅਤੇ ਉਦੋਂ ਹੀ ਪਤਾ ਲੱਗਿਆ ਜਦੋਂ ਉਸਦੀ ਮਾਂ ਅਤੇ ਭੈਣ ਪੱਕੇ ਤੌਰ 'ਤੇ ਭਾਰਤ ਤੋਂ ਵਾਪਸ ਆਏ। ਉਹ ਅੰਗਰੇਜ਼ੀ ਤੋਂ ਇਲਾਵਾ ਹਿੰਦੀ ਅਤੇ ਉਰਦੂ ਵਿੱਚ ਵੀ ਮਾਹਰ ਹੈ। ਉਸਦੀ ਭੈਣ, ਆਇਸ਼ਾ ਮਿਨਹਾਜ, ਸੈਨ ਫਰਾਂਸਿਸਕੋ ਬੇ ਖੇਤਰ ਵਿੱਚ ਇੱਕ ਅਟਰਨੀ ਹੈ। ਹਾਸ ਨੇ 2003 ਵਿੱਚ ਡੇਵਿਸ ਸੀਨੀਅਰ ਹਾਈ ਸਕੂਲ ਪਾਸ ਕੀਤਾ ਤੇ ਫਿਰ ਕੈਲੀਫੋਰਨੀਆ ਯੂਨੀਵਰਸਿਟੀ, ਡੇਵਿਸ ਵਿਖੇ ਮੁੱਖ ਵਿਸ਼ਾ ਰਾਜਨੀਤੀ ਸ਼ਾਸਤਰ ਰੱਖਦੇ ਹੋਏ ਪੜ੍ਹਾਈ ਕੀਤੀ। ਯੂਨੀਵਰਸਿਟੀ ਤੋਂ ਉਹ 2007 ਵਿੱਚ ਗ੍ਰੈਜੂਏਟ ਹੋਇਆ।

ਹਵਾਲੇ

ਬਾਹਰੀ ਲਿੰਕ 

  
  
  
 

ਜ਼ਿੰਦਾ ਲੋਕ
ਜਨਮ 1985